ai4bharat/Pralekha huggingface dataset:
நிதி அமைச்சகம்
2018 முதல் 2021 வரை சுகன்யா சம்ரிதி திட்டத்தின் கீழ் 1,42,73,910 புதிய கணக்குகள் தொடக்கம்
நாடாளுமன்ற மக்களவையில் கேள்வி ஒன்றுக்கு பதில் அளித்த மத்திய நிதித்துறை இணையமைச்சர் திரு பங்கஜ் சௌத்ரி இன்று எழுத்துபூர்வமாக அளித்த பதிலில் கூறியதாவது:
கடந்த 2018 ஏப்ரல் 1ம் தேதி முதல் 2021 அக்டோபர் 31ம் தேதி வரை, சுகன்யா சம்ரிதி கணக்கின் கீழ் தொடங்கப்பட்ட புதிய கணக்குகளின் எண்ணிக்கை 1,42,73,910.
தமிழகத்தில் 26,03,872 கணக்குகள் தொடங்கப்பட்டுள்ளன.
லட்சத்தீவு, அந்தமான் மற்றும் நிகோபார் தீவுகள், லடாக், மிசோரம், சிக்கிம் ஆகிய மாநிலங்களில் சுகன்யா சம்ரிதி கணக்குகளின் எண்ணிக்கை குறைவாக உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778546
குடியரசுத் துணைத் தலைவர் செயலகம்
லத்தீன் அமெரிக்காவின் மூன்று நாடுகள் பயணம் உயர் மட்டத்திலான தொடர்பு பற்றாக்குறையை குறைத்துள்ளது - குடியரசுத் துணைத் தலைவர் திரு. எம். வெங்கையா நாயுடு
லத்தீன் அமெரிக்காவின் மூன்று நாடுகள் பயணம் இந்த முக்கியமான மண்டலத்துடன் ஏற்பட்டிருந்த " உயர் மட்டத்திலான தொடர்புப் பற்றாக்குறையை" குறைத்திருப்பதாக குடியரசுத் துணைத் தலைவர் திரு. எம். வெங்கையா நாயுடு கூறினார். குவாதிமாலா, பனாமா, பெரு ஆகிய மூன்று நாடுகளில் தமது ஒருவார கால சுற்றுப் பயணத்தை முடித்துக்கொண்டு புதுதில்லி திரும்பும் வழியில் ஜெர்மனியின் ஃப்ராங்பர்ட் நகரில் செய்தியாளர்களிடம் இன்று  பேசிய அவர், இப்பயணம் இருதரப்பு வர்த்தகம் மற்றும் முதலீடுகளை மேம்படுத்தி பரஸ்பரம் பயனளிப்பதாக இருக்கும் என்று கூறினார்.
உயர்நிலை இந்தியத் தலைவர்கள் குறிப்பிட்ட நாடுகளுக்கும், உலகின் மண்டலங்களுக்கும் பயணம் மேற்கொள்வது அவற்றுடன் பரஸ்பர நன்மைக்கான ஒத்துழைப்பை மேம்படுத்தும் நோக்கத்திற்கானது. கடந்த நான்காண்டுகளாக இந்தியா இத்தகைய பயண நடவடிக்கைகளை மேற்கொண்டிருப்பதாகவும், தமது இந்தப் பயணம் நன்கு சிந்தித்து எடுக்கப்பட்ட முடிவின் ஒரு பகுதி என்றும் கூறினார். பரஸ்பர நன்மைக்கான ஒருங்கிணைந்த நடவடிக்கைகள் மூலம் மேலும் சிறந்த உலகை உருவாக்கும் இந்தியாவின் நெடுநோக்கத்திற்கு ஏற்ப அமைந்துள்ளது என்றார்.
பனாமா நாட்டுத் தலைவர்களுடன் நடத்திய பேச்சுக்களின்போது திரு. வெங்கையா நாயுடு உயிரி பன்முகத் தன்மை மற்றும் போதை மருந்து நடமாட்டத்தை காண்பதற்கான மையம் மற்றும் புதுமைப் படைப்புத் தொழில்நுட்ப மையம் ஆகியவற்றை அமைப்பதற்கான அமெரிக்க டாலர் 250 மில்லியன் கடன் வழங்குவதற்கான திட்டத்தை அறிவித்தார்.
கூடுதல் விவரங்களுக்கு www.pib.nic.in வலைதளத்தைப் பார்க்கவும்.
==============
(Visitor Counter : 87
இளைஞர் நலன் மற்றும் விளையாட்டு அமைச்சகம்
வில்வித்தை வீராங்கனை கொஹேலா போரோவின் மருத்துவ சிகிச்சைக்கு மத்திய விளையாட்டுத்துறை அமைச்சர் ரூ. ஐந்து லட்சம் நிதியுதவி வழங்கினார்
தேசிய அளவிலான வில்வித்தை வீராங்கனை கொஹேலா போரோவின் மருத்துவ சிகிச்சைக்கு மத்திய இளைஞர் நலன் மற்றும் விளையாட்டுத்துறை இணையமைச்சர்  கர்னல் ராஜ்யவர்தன் ரத்தோர் ரூ.ஐந்து லட்சம் நிதியுதவிக்கு அனுமதி வழங்கினார். விளையாட்டு வீரர்களுக்கான பண்டிட் தீன்தயாள் உபாத்யாயா தேசிய நல நிதியத்திலிருந்து இந்த உதவித்தொகை வழங்கப்படுகிறது.
இது 2018 ஜனவரி வரை அவருக்கு ஏற்கெனவே வழங்கப்பட்ட ரூ.3.37 லட்சத்திற்கும் கூடுதலான நிதி உதவியாகும்.
திருமதி. கொஹேலா போரோ நோய் எதிர்ப்பு திறனில் குறைபாடு ஏற்படுதல் மற்றும் பல்வேறு நோய்களால் பாதிக்கப்பட்டுள்ளார். அவர் கோக்ரஜாரில் உள்ள ஆம்குரி கிராமத்தில் மிகவும் ஏழ்மையான குடும்பத்தைச் சேர்ந்தவர்.
கப்பல் போக்குவரத்து அமைச்சகம்
மாலுமிகளின் திறனுக்கான சான்றிதழ்களின் ஒருதரப்பு/இருதரப்பு அங்கீகாரத்திற்கு வெளிநாடுகளுடன் செய்து கொள்ளப்படும் மாதிரி புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்துள்ளது
மாலுமிகளின் திறனுக்கான சான்றிதழ்களின் ஒருதரப்பு/இருதரப்பு அங்கீகாரத்திற்கு வெளிநாடுகளுடன் செய்து கொள்ளப்படவிருக்கும் மாதிரி புரிந்துணர்வு ஒப்பந்தத்திற்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது. 1978 ஆம் ஆண்டின் மாலுமிகளுக்கான பயிற்சி, சான்றிதழ், கண்காணிப்புத் தரங்கள் குறித்த சர்வதேச மாநாட்டு முறைப்படுத்தல் பிரிவு 1/10-ன்படி இந்தப் புரிந்துணர்வு ஒப்பந்தம் கப்பல் போக்குவரத்து மற்றும் வெளியுறவு அமைச்சகங்களுக்கு பொறுப்பான அமைச்சர்களின் ஒப்புதலுடன் மத்திய அரசின் கப்பல் போக்குவரத்துத் தலைமை இயக்குநரகத்திற்கும், வெளிநாடுகளில் உள்ள இத்தகைய இயக்குநரகங்களுக்கும் இடையே கையெழுத்தாக உள்ளது.
பயன்கள்
இந்திய மாலுமிகளுக்குக் கப்பல் போக்குவரத்துத் தலைமை இயக்குநரகத்தால் வழங்கப்பட்ட சான்றிதழ்கள் மற்ற நாடுகளால் அங்கீகரிக்கப்படும். அங்கீகரிக்கப்பட்ட சான்றிதழ்களின் அடிப்படையில் வேறு வேறு நாடுகளின் கப்பல்களில் இந்திய மாலுமிகள் பணியாற்ற முடியும். இதனால் மாலுமிகளுக்கான வேலைவாய்ப்பு அதிகரிக்கும்.
பாதுகாப்பு அமைச்சகம்
பசிபிக் விமானப்படை தலைவர்களின் கருத்தரங்கு 2021
ஹவாயில் உள்ள ஜாயின்ட் பேஸ் பியர்ல் ஹார்பர்-ஹிக்காமில் 2021 ஆகஸ்ட் 30 முதல் செப்டம்பர் 2 வரை நடைபெற்ற பசிபிக் விமானப்படை தலைவர்களின் கருத்தரங்கு 2021-ல் இந்திய விமானப்படை தளபதி ஏர் சீஃப் மார்ஷல் ஆர் கே எஸ் பதூரியா கலந்து கொண்டார்.
“பிராந்திய நிலைத்தன்மைக்காக ஒத்துழைப்பை மேம்படுத்துதல்” எனும் தலைப்பிலான இந்த நிகழ்ச்சியில், இந்திய-பசிபிக் பிராந்தியத்தில் உள்ள நாடுகளில் விமானப்படை தலைவர்கள் கலந்து கொண்டார். இந்த கருத்தரங்கின் தலைவராக இந்திய விமானப்படை தளபதி நியமிக்கப்பட்டார்.
விவாதங்கள், பயிற்சிகள் மற்றும் பிராந்திய பாதுகாப்பு, வான் விழிப்புணர்வு, மனிதநேய மற்றும் பேரிடர் நிவாரண நடவடிக்கைகளில் விமானப்படைகளுக்கிடையே ஒத்துழைப்பு உள்ளிட்ட தலைப்புகளில் சிறப்புரைகள் ஆகியவை கருத்தரங்கின் போது நடைபெற்றன.
அமெரிக்க விமானப்படையின் தலைவர் ஜெனரல் சார்லஸ் கியூ பிரவுன் மற்றும் பசிபிக் விமானப்படைகளின் தளபதி ஜெனரல் கென்னெத் எஸ் வில்ஸ்பாக் ஆகியோரை இந்திய விமானப்படை தளபதி சந்தித்தார். ராணுவ ஒத்துழைப்பு மற்றும் பாதுகாப்பு குறித்து 11 இதர நாடுகளின் விமானப்படை தளபதிகளுடன் இருதரப்பு மற்றும் பலதரப்பு கூட்டங்களையும் அவர் நடத்தினார்.
ஒத்த கருத்துடைய நாடுகள் தங்களது பரஸ்பர புரிதலை மேம்படுத்திக் கொள்வதற்கும், உறவுகளை ஆழப்படுத்திக் கொள்வதற்குமான வாய்ப்பாக பசிபிக் விமானப்படை தலைவர்களின் கருத்தரங்கு 2021 அமைந்தது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751715
அறிவியல் மற்றும் தொழில்நுட்பத்துறை
"ஒரு வாரம் ஒரு ஆய்வகம்" இயக்கத்தின் கீழ் மாணவர்கள் - விஞ்ஞானிகள் தொடர்புத் திட்ட நிகழ்வு கொல்கத்தாவில் உள்ள சிஎஸ்ஐஆர்- சிஜிசிஆர்ஐ நிறுவனத்தில் நடைபெற்றது
"ஒரு வாரம் ஒரு ஆய்வகம்" இயக்கத்தின் கீழ், கொல்கத்தாவில் உள்ள மத்திய தொழிலக ஆராய்ச்சிக் கவுன்சிலின் கீழ் செயல்படும் மத்திய கண்ணாடி மற்றும் செராமிக் ஆராய்ச்சி நிறுவனம்  நேற்று  பள்ளி மாணவர்களுடான தொடர்புத் திட்டத்தை செயல்படுத்தியது. இது பள்ளி மாணவர்களிடையே அறிவியல் மனப்பான்மையை ஊக்குவிப்பதையும், பல்வேறு அறிவியல் ஆராய்ச்சிகளை ஊக்குவிப்பதையும் நோக்கமாகக் கொண்டது. சிஎஸ்ஐஆர்- சிஜிசிஆர்ஐ நிறுவன இயக்குனர் டாக்டர் எஸ்.கே.மிஸ்ரா வரவேற்றார். சிறப்பு விருந்தினராக மத்திய தோல் ஆராய்ச்சி நிறுவனத்தின் இயக்குநர் டாக்டர் கே.ஜே.ஸ்ரீராம் பங்கேற்று, தேசத்தைக் கட்டமைக்கும் நடவடிக்கைகளில் சிஎஸ்ஐஆர்-யின் பங்கு குறித்து எடுத்துரைத்தார்.
இதில், 7 பள்ளிகளை சேர்ந்த, 295 மாணவர்கள், 28 ஆசிரியர்கள் பங்கேற்றனர். நிகழ்ச்சியில் நேரடி கலந்துரையாடல் அமர்வுகள், சிஎஸ்ஐஆர் - சிஜிசிஆர்ஐ–யின் தயாரிப்புகள் குறித்த செயல்விளக்கங்கள், அறிவியல் வினாடி வினா போட்டிகள், மெய்நிகர் ஆய்வக தளங்கள் என பலவற்றை உள்ளடக்கிய பல்வேறு அறிவியல் நடவடிக்கைகள் இடம்பெற்றன. பல்வேறு துறைகளில் பணியாற்றும் விஞ்ஞானிகள் சிஎஸ்ஐஆர் - சிஜிசிஆர்ஐ மேம்பட்ட தொழில்நுட்பங்களை காட்சிப்படுத்தி விளக்கம் அளித்தனர்.
----
ANU/SM/PLM/DL
(Visitor Counter : 51
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
அனைத்து அரசு பணியாளர்களும் விரைந்து தடுப்பூசி செலுத்தி கொள்ளுமாறு மத்திய அமைச்சர் டாக்டர் ஜிதேந்திர சிங் வலியுறுத்தல்
அனைத்து அரசு பணியாளர்களும் விரைந்து தடுப்பூசி செலுத்தி கொள்ளுமாறு பணியாளர் மற்றும் பயிற்சி துறை அறிவுறுத்துகிறது என்று வடக்கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான திரு ஜிதேந்திர சிங் இன்று கூறினார்.
18 வயதுக்கு மேற்பட்டவர்களுக்கு தடுப்பூசி செலுத்த அரசு முடிவு செய்ததில் இருந்து, தடுப்பு மருந்து பெற்றுக்கொள்ள அரசு பணியாளர்கள் அறிவுறுத்தப்பட்டு வருவதாக அவர் கூறினார்.
கொவிட்-19 பெருந்தொற்றின் இரண்டாம் அலையின் போது எடுக்கப்பட்ட நடவடிக்கைகள் குறித்து எடுத்துரைத்த அவர், கொரோனா பரவலை கட்டுப்படுத்துவதற்காக துறையின் அனைத்து பிரிவுகள், அறைகள், பகுதிகள் மற்றும் இதர இடங்களில் தொடர்ந்து கிருமி நாசினி தெளிக்கப்பட்டு தூய்மைப்படுத்தப்பட்டு வருவதாக தெரிவித்தார்.
பணிபுரியும் இடங்களில் கண்ணாடி மூலம் தடுப்புகள் எழுப்பப்பட்டுள்ளதாகவும், கார்களில் ஒட்டுநர் இருக்கை மற்றும் பின்னிருக்கைக்கு இடையே தடுப்புகள் ஏற்படுத்தப்பட்டுள்ளதாகவும் அமைச்சர் கூறினார்.
கொவிட் தொற்று உறுதிப்படுத்தப்பட்டுள்ள துறையின் பணியாளர்களுக்கு தேவையான உதவியை வழங்குவதற்காக வீ கேர் எனும் வாட்ஸ்அப் குழு உருவாக்கப்பட்டுள்ளதாகவும் அவர் தெரிவித்தார்.
-----
(Visitor Counter : 162
பிரதமர் அலுவலகம்
பிரதமர் குஜராத்தில் ஜாம்நகருக்கு வருகை குரு கோபிந்த் சிங் மருத்துவமனை புதிய கட்டடத்ததை நாட்டுக்கு அர்ப்பணிக்கிறார் பந்த்ரா - ஜாம்நகர் ஹம்சாஃபர் விரைவு ரயிலை கொடியசைத்துத் துவக்கி வைக்கிறார்
பிரதமர் திரு நரேந்திர மோடி குஜராத் மாநிலம் ஜம்நகரில் பந்த்ரா- ஜம்நகர் ஹம்சஃபர் விரைவு ரயில் சேவையை இன்று கொடியசைத்துத் துவக்கி வைத்தார். குரு கோபிந்த் சிங் மருத்துவமனையுடன் இணைந்த 750 படுக்கை வசதிகள் கொண்ட புதிய கட்டடத்தை அவர் நாட்டுக்கு அர்ப்பணித்ததுடன், பல்வேறு சவ்னி திட்டங்களையும் துவக்கி வைத்தார். ஜம்நகரில் ஆஜி-3-யிலிருந்து, கிஜாடியா வரையிலான 51 கி.மீ நீள எண்ணெய்க் குழாய்ப் பதிப்பு உள்ளிட்ட பல்வேறு வளர்ச்சித் திட்டங்களையும் அவர் துவக்கி வைத்தார்.
திரளாக கூடியிருந்தவர்களிடையே உரையாற்றிய பிரதமர், குடிநீர் பற்றாக்குறைப் பிரச்சினைக்கு தீர்வு காண குஜராத் அரசு கடந்த 20 ஆண்டு காலமாக அயராது பணியாற்றி வருவதை சுட்டிக்காட்டினார். குஜராத்தில் டேங்கர் ராஜ்யத்தை அனுமதிப்பில்லை என்ற தமது உறுதிப்பாட்டை இந்த சந்தர்ப்பத்தில் குறிப்பிட்ட அவர், குஜராத்தில் சர்தார் சரோவர் அணை மக்களுக்கு எவ்வாறு நிவாரணத்தை அளித்தது என்பதையும் எடுத்துரைத்தார். தற்கால மற்றும் வருங்கால தலைமுறையினருக்கு பயனளிக்கும் வகையில், நாட்டின் குடிமக்கள் அனைவரும் ஒவ்வொரு துளி நீரையும் சேமிக்க வேண்டும் என்று அவர் வேண்டுகோள் விடுத்தார்.
குஜராத்தில் சுகாதாரத்துறையில் நிகழ்ந்து வரும் புரட்சியைப் பாராட்டிய பிரதமர், இம்மாநிலத்தில் கடந்த சில ஆண்டுகளாக உருவாகி வரும் மருத்துவமனைகள், ஏழைகளுக்கு பெரிதும் பயனளிக்கும் வகையில் அமைந்திருப்பதாகக் கூறினார். மத்திய அரசு துவக்கி வைத்துள்ள ஆயுஷ்மான் பாரத் திட்டம் ஏழைகளுக்கு தரமான மற்றும் மலிவான சுகாதாரச் சேவையை உறுதி செய்திருப்பதாகத் தெரிவித்தார்.
நாட்டை எதிர்நோக்கியுள்ள சவால்களில் இருந்து மீண்டு வருவதற்கு அடிப்படைக் கட்டமைப்பு மற்றும் நீண்ட கால நடவடிக்கைகள் அவசியம் என்று சுட்டிக்காட்டிய பிரதமர், குறுகிய கால திட்டங்களால் பலன் இல்லை என்றார். இந்த சந்தர்ப்பத்தில் மத்திய அரசு அறிமுகம் செய்துள்ள நீண்டகால திட்டங்களை அவர் குறிப்பிட்டார். பிரமதர் – வேளாண் திட்டம் ஒரு நீண்டகால திட்டம் என்றும் விவசாயிகளின் நலனுக்காகக் கொண்டு வரப்பட்ட ஒட்டுமொத்த மேம்பாட்டுத்திட்டம் என்று அவர் குறிப்பிட்டார்.
சிறு குறு மற்றும் நடுத்தரத் தொழில்துறையை ஊக்குவிக்கும் மத்திய அரசின் முயற்சிகள் குறித்து பேசிய பிரதமர், எளிதாகக் கிடைக்கும் கடன் வசதி மற்றும் மக்களுக்கு சாதகமான சரக்கு மற்றும் சேவை வரி இளைஞர்களுக்கு பெருமளவில் பயனளிக்கும் என்றார். அரசு மேற்கொண்டு வரும் முயற்சிகள் எளிதாக தொழில் தொடங்கும் அம்சங்களை மேம்படுத்த உறுதி செய்துள்ளது என்றும் அவர் கூறினார்.
முப்படையினரின் பணிகளை வெகுவாக புகழ்ந்த பிரதமர், நமது இராணுவ வீரர்களின் சாதனைகளைக் கண்டு நாடே பெருமைப்படுவதாகத் தெரிவித்தார். பயங்கரவாதப் பிரச்சினைகளை முற்றிலுமாக வேரறுக்க வேண்டும் என்றும் அவர் வலியுறுத்தினார்.
-----
(Visitor Counter : 85
கப்பல் போக்குவரத்து அமைச்சகம்
கடல்சார் போக்குவரத்து மேம்பாடு
நீர்வழிப்போக்குவரத்து பொருளாதார ரீதியில் பலன் தருவதுடன் சுற்றுச்சூழலுக்கு ஏற்ற போக்குவரத்தாகத் திகழ்கிறது. இதனைக் கருத்தில் கொண்டு துறைமுகம், கப்பல் மற்றும் நீர்வழிப்போக்குவரத்துத் துறை அமைச்சகம் “சாகர் மாலா திட்டத்தின் கீழ் பல்வேறு நீர்வழி மார்க்கங்களில் எண்ணற்ற திட்டங்களை செயல்படுத்தி வருகிறது. குறிப்பாக வெளிநாடுகளுக்குச் செல்லும் கப்பல்களுக்கு துறைமுகக் கட்டணங்களில் 40 சதவீதம் சலுகை வழங்கப்படுகிறது. இதைத் தவிர எரிபொருட்களுக்கான சரக்கு மற்றும் சேவை வரியை 18 சதவீதத்திலிருந்து 5 சதவீதமாக குறைப்பது, கரையோர வணிகத்திற்கான சலுகைகள், கடலோர சரக்குக் கப்பல் மற்றும் உள்நாட்டு கப்பல்களுக்கு இடையேயான ஒருங்கிணைப்பு போன்றவையும் அளிக்கப்படுகிறது.
கடல்சார் போக்குவரத்தை மேம்படுத்துவதற்காக இந்திய கப்பல் நிறுவனங்களுக்கு மானியம் வழங்குதல், கடலோர சரக்குக் கப்பல்களுக்கு சுற்றுச்சூழல் அமைப்பின் ஒப்புதலைப் பெற்றுத் தருதல் உள்ளிட்டவையும் வழங்கப்படுகிறது. சாகர் மாலா திட்டத்தின் கீழ் பல்வேறு மாநிலங்களில், கடலோர கட்டுமானப் பணிகளுக்கு மத்திய அரசு உதவி செய்து வருகிறது. இதன் கீழ் தமிழகத்தின் கடலோர உள்கட்டமைப்பு வசதிகளை மேம்படுத்துவதற்காக இரண்டு திட்டங்கள் முடிக்கப்பட்டிருப்பதுடன், ஒரு திட்டத்திற்கான பணி மேற்கொள்ளப்படவிருப்பதாக தெரிவிக்கப்பட்டுள்ளது. இது தவிர மேலும் திட்டமிடப்பட்டுள்ள ஒரு வளர்ச்சித் திட்டப் பணிக்காக இதுவரை ரூ.70 கோடிக்கான நிதி ஒப்புதல் பெறப்பட்டு அதிலிருந்து ரூ.64.94 கோடி இதுவரை வழங்கப்பட்டுள்ளது.
மக்களவையில் எழுப்பப்பட்ட கேள்விக்கு எழுத்து மூலம் அளித்துள்ள பதிலில் மத்திய துறைமுகம், கப்பல் மற்றும் நீர்வழிப் போக்குவரத்துத்துறை அமைச்சர் திரு சர்பானந்தா சோனாவால் இதனைத் தெரிவித்துள்ளார்.
------
AP/ES/KPG/IDS
(Visitor Counter : 87
மனித வள மேம்பாட்டு அமைச்சகம்
ராமகிருஷ்ணா மிஷனின் மக்கள் விழிப்புணர்வு நிகழ்ச்சியை திரு தர்மேந்திர பிரதான் தொடங்கிவைத்தார்
ஒன்று முதல் ஐந்தாம் வகுப்பு மாணவர்களுக்கான ராமகிருஷ்ணா மிஷனின் மக்கள் விழிப்புணர்வு நிகழ்ச்சியை மத்திய கல்வி, திறன்மேம்பாடு மற்றும் தொழில்முனைவுத் துறை அமைச்சர் திரு தர்மேந்திர பிரதான் தொடங்கிவைத்தார். தில்லி ராமகிருஷ்ணா மிஷன் செயலாளர் சுவாமி சாந்தாத்மநாதா, சிபிஎஸ்இ தலைவர் திருமதி நிதி சிப்பர் மற்றும் உயரதிகாரிகள் நிகழ்ச்சியில் கலந்து கொண்டனர்.
நிகழ்ச்சியில் உரையாற்றிய திரு பிரதான், தேசிய கல்விக்கொள்கை 2020 சுவாமி விவேகானந்தரின் தத்துவத்தால் ஆழமாக ஈர்க்கப்பட்டுள்ளது என்றார். சுவாமி விவேகானந்தர் முதல் ஸ்ரீ அரவிந்தர் மற்றும் மகாத்மா காந்தி வரை, நமது பெரியவர்கள் பலர் முற்போக்கான கல்வி முறையைக் கற்பனை செய்து, நாட்டை முன்னோக்கி கொண்டு செல்வதற்கு நமது நாகரிக விழுமியங்களில் வேரூன்றி உள்ளனர். சமூக மாற்றமே கல்வியின் முக்கிய குறிக்கோள்களில் ஒன்றாகும் என்று அவர் கூறினார். பொருள் செல்வத்தை விட மதிப்புகளும் ஞானமும் முக்கியம். எதிர்காலத்திற்கு தயாரான மற்றும் சமூக உணர்வுள்ள தலைமுறையைக் கட்டியெழுப்புவதற்கு மதிப்பு அடிப்படையிலான கல்வி முக்கியமானது, என்றார் அவர்.
மேலும் ராமகிருஷ்ணா மிஷன் பயன்பாட்டுக் கல்வியை வழங்கும் பாரம்பரியத்தைக் கொண்டுள்ளது என்று அவர் கூறினார். தேசிய கல்விக்கொள்கை 2020-ஐ நாம் செயல்படுத்தும் நேரத்தில், I முதல் 8 வகுப்புகளுக்கான திட்டங்களை உருவாக்குவதுடன், 9 முதல் 12-ம் வகுப்பு வரையிலான கல்வித் திட்டங்களை உருவாக்குவதற்கும் முக்கியத்துவம் கொடுக்க வேண்டும். இந்த தனித்துவமான முயற்சி தேசிய கல்விக்கொள்கை 2020 இன் தத்துவத்துடன் இணைந்த குழந்தையின் முழுமையான ஆளுமை வளர்ச்சியை உறுதி செய்வதற்கான ஒரு படியாகும் என்று அவர் கூறினார்.
நமது கல்வி முறை தேசிய முன்னுரிமைகளுக்கு ஏற்றதாக இருக்க வேண்டும் என்று வலியுறுத்திய திரு பிரதான், உலகளாவிய பொறுப்புகளை ஏற்கும் திறன் கொண்ட 21ம் நூற்றாண்டின் குடிமக்களை நாம் உருவாக்க வேண்டும் என்றார். ஆசிரியர்கள் தலைமையிலான முழுமையான கல்வி முறையை மையமாகக் கொண்ட தேசிய கல்விக்கொள்கை 2020 அந்த திசையில் ஒரு படியாகும் என்று கூறினார்.
பாலர் பள்ளி முதல் பன்னிரண்டாம் வகுப்பு வரை அனைத்துப் பள்ளிகளிலும் மதிப்பு அடிப்படையிலான கல்வியை ஊக்குவிப்பதற்காக, வாழ்க்கையின் சவால்களுக்குத் தயாராக இருக்கும் திறமைக் குழுவை உருவாக்குவதற்கும், தேசிய முன்னேற்றம் மற்றும் உலக நலனுக்காக அர்ப்பணிப்புடன் செயல்படுவதற்கும் ஒரு ஆலோசனைக் கட்டமைப்பை ஏற்படுத்துமாறு அமைச்சர் சிபிஎஸ்இக்கு அழைப்பு விடுத்தார்.
புவி அறிவியல் அமைச்சகம்
14-வது நிதி ஆணையத்திலிருந்து அடுத்த நிதி ஆணையக் காலமான 2021 - 2026 வரை பல வகை கல்வி உதவித் தொகை திட்டத்தையும் “சூழல் மற்றும் பருவநிலை ஆய்வு – மாதிரி கண்காணிப்பு முறைகள் மற்றும் சேவைகள் ” திட்டத்தையும் தொடர அமைச்சரவை ஒப்புதல் வழங்கியுள்ளது
அக்ராஸ் மற்றும் அதன் 8 துணைத் திட்டங்களுக்கு அடுத்த நிதி சுழற்சியின் 5 ஆண்டுகளுக்கு ரூ.2135 கோடி செலவாகும் என மதிப்பிடப்பட்டுள்ளது
பல வகைf; கல்வி உதவித் தொகை திட்டத்தையும் “சூழல் மற்றும் பருவநிலை ஆய்வு – மாதிரி கண்காணிப்பு முறைகள் மற்றும் சேவைகள்  திட்டத்தையும் தொடரப் பிரதமர் திரு.நரேந்திர மோடி தலைமையில் இன்று நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் வழங்கியுள்ளது. அக்ராஸ் மற்றும் அதன் 8 துணைத் திட்டங்களுக்கு அடுத்த நிதி சுழற்சியின் 5 ஆண்டுகளுக்கு அதாவது 2021-2026 வரை, ரூ.2135 கோடி செலவாகும் என மதிப்பிடப்பட்டுள்ளது. இந்தத் திட்டம் புவிசார் அறிவியல் அமைச்சகத்தின் பிரிவுகளான இந்திய வானிலை ஆய்வுத் துறை, நடுத்தர வகை வானிலை முன்னறிவிப்புக்கான தேசிய மையம், தட்பவெப்ப நிலை தொடர்பான இந்திய கல்விக்கழகம், கடல்சார்ந்த தகவல் சேவைகளுக்கான இந்திய தேசிய மையம் ஆகியவற்றின் மூலம் செயல்படுத்தப்படும்.
பொதுமக்களுக்கான வானிலை சேவை, வேளாண் துறைக்கான வானிலை சேவை, விமானப் போக்குவரத்துக்கான சேவைகள், சுற்றுச்சூழல் கண்காணிப்புச் சேவைகள், நீர் சார்ந்த வானிலை ஆய்வுச் சேவைகள், பருவநிலை சார்ந்த சேவைகள், சுற்றுலா, புனித யாத்திரை, மின் உற்பத்தி, நீர் நிர்வாகம், விளையாட்டுக்கள் மற்றும் சாகசம் போன்ற பல்வேறு சேவைகள் மூலம் பயன்பாட்டாளர்களுக்குப் பயனளிக்கும் வகையில் மேம்பட்ட வானிலை, பருவநிலை, கடல்சார் முன்னறிவிப்பு மற்றும் சேவைகள், பிற ஆபத்தான தொழில் சார்ந்த சேவைகளுக்கு மற்றும் தகவல்கள் பரிமாற்றம் செய்யப்படுவதை இந்தத் திட்டம் உறுதிபடுத்தும்.
(
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்தக் கொவிட்-19 தடுப்பூசிகள் எண்ணிக்கை 97.79 கோடியைக் கடந்துள்ளது
நாட்டில் கடந்த 24 மணி நேரத்தில் 12,05,162 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 97.79 கோடியைக்  கடந்தது. 96,88,300 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 19,582 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,34,39,331 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.12 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 113 நாட்களாக 50,000க்கும் கீழ் உள்ளது. கடந்த 24 மணி நேரத்தில் 13,596 பேருக்குப் புதிதாகத் தொற்று ஏற்பட்டுள்ளது. இது கடந்த 230 நாட்களில் குறைவாகும்.
நாட்டில் கொவிட் சிகிச்சைப் பெறுபவர்களின் எண்ணிக்கை 1,89,694; 221 நாட்களில் இது மிகக் குறைந்த எண்ணிக்கை. நாட்டில் மொத்தம் கொவிட் சிகிச்சைப் பெறுபவர்களின் விகிதம் தற்போது 0.56 சதவீதமாக உள்ளது.
கடந்த 24 மணி நேரத்தில் 9,89,493 கொவிட் பரிசோதனைகள் செய்யப்பட்டன. இதுவரை சுமார் 59.19 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 115 நாட்களில் 3 சதவீதத்திற்கும் குறைவாக நீடித்து, தற்போது 1.37 சதவீதமாக உள்ளது. தினசரித் தொற்று உறுதி தற்போது விகிதம் 1.37 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 132 நாட்களாக 5 சதவீதத்திற்குக் கீழே 49 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764597
------
((Visitor Counter : 172
பாதுகாப்பு அமைச்சகம்
நாகாலாந்தின் நியுலாந்தில் இந்திய கப்பற்படை மருத்துவ முகாமிற்கு ஏற்பாடு செய்திருந்தது
நாகாலாந்து மாநிலம் திமாப்பூரிலிருந்து 35 கிலோ மீட்டர் தூரத்தில் உள்ள தொலைதூர கிராமமான நியுலாந்தில் இந்திய கப்பற்படை 2 நாள் பன்னோக்கு மருத்துவ முகாமிற்கு ஏற்பாடு செய்துள்ளது. இந்த முகாமை கப்பற்படையின் மருத்துவ சேவைகள் பிரிவு கூடுதல் தலைமை இயக்குநர் ரியர் அட்மிரல் ரவீந்திரஜித் சிங், நியுலாந்து மாவட்ட ஆணையர் திருமதி சாரா எஸ் ஜமீர் ஆகியோர் இன்று  தொடங்கிவைத்தனர்.
இந்திய கப்பற்படையின் பல்வேறு பிரிவுகளைச் சேர்ந்த சிறப்பு மருத்துவர்கள், மகப்பேறு மருத்துவர்கள், காது, மூக்கு, தொண்டை மருத்துவ நிபுணர்கள், கண் மருத்துவர்கள், பல் மருத்துவர்கள் போன்றோர் இந்த முகாமில் பங்கேற்று மருத்துவ ஆலோசனைகளை வழங்கினர். இவர்களால், குறித்துக் கொடுக்கப்பட்ட மருந்துகள், நோயாளிகளுக்கு விலையின்றி வழங்கப்பட்டன.
-----
(AP/SMB/KPG/KRS
(Visitor Counter : 69
சுகாதாரம் மற்றும் குடும்ப நலத்துறை அமைச்சகம்
கோவாக்சின், கோவிஷீல்ட் ஆகிய இரண்டு கோவிட்-19 தடுப்பூசிகளுக்கு நிபந்தனை சந்தை அங்கீகாரத்துக்கு தேசிய ஒழுங்குமுறை அமைப்பு அனுமதி
இந்திய தலைமை கட்டுப்பாட்டு இயக்குநர்  என்னும் தேசிய ஓழுங்குமுறை அமைப்பு, கோவாக்சின், கோவிஷீல்ட் ஆகிய இரண்டு கோவிட்-19 தடுப்பூசிகளுக்கு சில நிபந்தனைகளுக்கு உட்பட்டு சந்தை அங்கீகார அனுமதியை வழங்கியுள்ளது. மத்திய மருந்து தரக்கட்டுப்பாட்டு அமைப்பின் நிபுணர்குழுவின் பரிந்துரையை ஏற்று, இந்த தடுப்பூசிகளுக்கு , கட்டுப்படுத்தப்பட்ட அவசரகால பயன்பாட்டு நடைமுறையிலிருந்து, வயது வந்தோருக்கு பயன்படுத்தும் புதிய மருந்து என்னும் மேம்பாட்டு அனுமதி ஜனவரி 19-ந்தேதி வழங்கப்பட்டுள்ளது.
தடுப்பூசி நிறுவனங்கள் வெளிநாடுகளில் நடைபெற்று வரும் பரிசோதனைகளின் தரவுகளைப் பகுப்பாய்வு விவரத்துடன் ஆறு மாத காலத்திலோ அல்லது எப்போது கிடைக்கிறதோ, எது முன்னதோ அப்போது வழங்கவேண்டும் என்ற நிபந்தனைக்கு உட்பட்டு சந்தை அங்கீகாரம் வழங்கப்படும்.
மேலும், உள்நாட்டில் செலுத்தப்பட்ட தடுப்பூசி பற்றிய விரங்கள் அனைத்தும் கோவின் தளத்தில் பதிவு செய்யப்பட்டிருக்க வேண்டும். இதுபற்றிய தரவுகளை ஆறு மாத காலத்திலோ அல்லது எப்போது கிடைக்கிறதோ, எது முன்னதோ அப்போது வழங்கவேண்டும்.
கூடுதல் தகவல்களுக்கு ஆங்கிலச் செய்திக்குறிப்பை காணவும் https://pib.gov.in/PressReleasePage.aspx?PRID=1792956
-----
(
நிதி அமைச்சகம்
அமிர்த கால திட்டத்தின் கீழ் வாழ்க்கை முறையை எளிதாக்குதலின் அடுத்த கட்டம் தொடங்கப்படும்: மத்திய பட்ஜெட் 2022-23
"அமிர்த காலமான அடுத்த 25 ஆண்டுகளில் - இந்தியா சுதந்திரம் அடைந்த 75-ம் ஆண்டில் இருந்து 100-வது ஆண்டு வரை- பொருளாதாரத்தை வழிநடத்துவதற்கு அடித்தளம் அமைத்து ஒரு வரைபடத்தை கொடுக்க பட்ஜெட் முயல்கிறது", என்று மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி நிர்மலா சீதாராமன் கூறினார்.
2022-23-ம் ஆண்டுக்கான மத்திய பட்ஜெட்டை நாடாளுமன்றத்தில் இன்று தாக்கல் செய்யும் போது இந்தத் தொலைநோக்குப் பார்வையை அவர் முன்வைத்தார். அமிர்த கால திட்டத்தின் கீழ் வாழ்க்கை முறையை எளிதாக்குவதற்கான அடுத்த அறிவிப்பை அவர் வெளியிட்டார்.
வாழ்க்கை முறையை எளிதாக்குவதற்கான இந்தப் புதிய கட்டம் பின்வருவனவற்றை உள்ளடக்கிய அணுகுமுறையால் வழிநடத்தப்படும் என்று மத்திய அமைச்சர் விளக்கினார்:
1. மாநிலங்களின் தீவிர ஈடுபாடு,
2. செயல்முறைகள் மற்றும் இடையீடுகளின் டிஜிட்டல்மயமாக்கல்.
3. தகவல் தொழில்நுட்ப பாலங்கள் மூலம் மத்திய மற்றும் மாநில அளவிலான அமைப்புகளின் ஒருங்கிணைப்பு.
குடிமக்களை மையப்படுத்திய அனைத்து சேவைகளுக்கும் ஒற்றைப் புள்ளி அணுகலை உருவாக்கவும், தரப்படுத்தல் மற்றும் ஒன்றுடன் மற்றொன்று குறுக்கிடுவதை அகற்றவும் இது உதவும்.
சிப்புடன் கூடிய மின்னணு பாஸ்போர்டுகள்:
2022-23-ம் ஆண்டில் சிப்புடன் கூடிய மின்னணு பாஸ்போர்டுகள் வழங்கப்பட்டு எதிர்கால தொழில்நுட்பம் அறிமுகப்படுத்தப்படும் என்று நிதி அமைச்சர் கூறினார். வெளிநாடுகளுக்கு பயணம் மேற்கொள்ளும் மக்களின் வசதியை இது மேலும் மேம்படுத்தும்.
கட்டிட விதிகள் மற்றும் நகர்ப்புற திட்டமிடலின் நவீனமயமாக்கல்:
நகர்ப்புற திட்டமிடலில் சீர்திருத்தங்களை கொண்டு வரும் வகையில், கட்டட விதிகள், நகர்ப்புற திட்டமிடலின் நவீனமயமாக்கல் மற்றும் போக்குவரத்து சார்ந்த வளர்ச்சியின் நவீனமயமாக்கலை நிதி அமைச்சர் அறிவித்தார்.
நகர்ப்புற திட்டமிடலுக்கான உயர்சிறப்பு மையங்கள்
நகர்ப்புற திட்டமிடல் மற்றும் வடிவமைப்பில் இந்தியா சார்ந்த அறிவை மேம்படுத்துவதற்காகவும் இத்துறைகளில் சான்றிதழ் பெற்ற பயிற்சியை வழங்குவதற்காகவும், ஏற்கனவே இருக்கும் ஐந்து கல்வி நிறுவனங்கள் உயர்சிறப்பு மையங்களாக மேம்படுத்தப்படும். இவற்றுக்கு தலா ரூ 250 கோடி வழங்கப்படும் என்று திருமதி நிர்மலா சீதாராமன் அறிவித்தார்.
பேட்டரி மாற்றுக் கொள்கை:
நகர்ப்புறங்களில் அதிகளவில் சார்ஜிங் நிலையங்களை நிறுவுவதிலுள்ள சிக்கல்களை எடுத்துரைத்த நிதி அமைச்சர், பேட்டரி மாற்றுக் கொள்கை மற்றும் இயங்குத்தன்மை தரநிலைகளை கொண்டு வருவதற்கான முன்மொழிதலை அறிவித்தார். பேட்டரி தொழிலில் புதுமையான வர்த்தக முறைகளுக்காக தனியார் துறை ஊக்கப்படுத்தப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1794159
(Visitor Counter : 177